পরিশেষে তোমাদের আশা জাগানোর কিছু কথা বলে এ লেখাটি শেষ করতে চাই। সেটা হলো সুইডেনের স্টকহোম নগরের ভেতর দিয়ে বয়ে যাওয়া স্টিমনেন নদী ষাটের দশকে দূষিত হয়ে পড়ে। ব্যাপক এ দূষণের কারণে এ নদীতে মাছ ছিল না। গোসল করা যেত না। পানি ব্যবহারের একেবারেই অযোগ্য হয়ে পড়েছিল বুড়িগঙ্গার মতো। এ অবস্থায় সেখানকার মিউনিসিপ্যালিটি আইন পাস করলো- কোনো কারখানার বর্জ্য কোনোক্রমেই নদীতে ফেলা যাবে না। যদি ফেলতেই হয় তবে তা শোধন করে ফেলতে হবে। কারখানার মালিকেরা বললো, শোধন করে ফেলতে গেলে তাদের লোকসান হবে। কিন্তু এতে প্রশাসন কোনো তোয়াক্কা না করে আরো কঠোর হলো এবং কোনভাবেই নদীকে দূষণ করতে দিলো না। আস্তে আস্তে দূষিত সেই স্টিমনেন নদী দূষণমুক্ত হলো। আজও সেই নদীতে সবাই ছিপ ফেলে মাছ ধরে। পর্যটকেরা নৌভ্রমণ করেন। গোসলসহ সব কাজে ব্যবহার হচ্ছে এখন এই নদী ও নদীর পানি। আবার পৃথিবীর বিভিন্ন দেশে এমনকি আফ্রিকার মতো গরিব দেশগুলোর মানুষও তাদের নদ-নদীগুলোকে সচেতনভাবেই রক্ষা করে চলেছে। আমরা কি হতে পারি না স্টকহোম ও আফ্রিকার মানুষের মত নদীসচেতন? পারি না তাদের মত আমাদের নদীগুলোকে দখল, ভরাট ও দূষণমুক্ত করতে বা দখল, ভরাট ও দূষণমুক্ত রাখতে? হ্যাঁ আমরাও পারি। শুধু প্রয়োজন আমাদের সবার একটি ভালো ইচ্ছার। আর সবার এ ইচ্ছার শত ভাগ বাস্তবায়ন।